### PATVIRTINTA

## **Radviliškio r. Pociūnėlių pagrindinės mokyklos** direktoriaus 2020 m. rugsėjo 01 d.

 įsakymu Nr. V1-48 (1.3)

 (2018 m. lapkričio 6 d. įsakymo Nr. V1- 248 (1.3)

## nauja redakcija)

**RADVILIŠKIO R. POCIŪNĖLIŲ PAGRINDINĖS MOKYKLOS**

**MOKINIŲ PRIĖMIMO Į MOKYKLĄ TVARKOS APRAŠAS**

**I SKYRIUS**

**BENDROSIOS NUOSTATOS**

1. Radviliškio r. Pociūnėlių pagrindinės mokyklos mokinių priėmimo į mokyklą tvarkos apraše (toliau – aprašas) pateikti bendrieji asmenų priėmimo į mokyklą mokytis pagal priešmokyklinio, pradinio, pagrindinio ugdymo programas kriterijai.

2. Radviliškio r. Pociūnėlių pagrindinė mokykla, nustatydama priėmimo į mokyklą tvarką, vadovaujasi Lietuvos Respublikos švietimo įstatymo 29 straipsnio 2 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ bei šio įsakymo pakeitimais (2018 04-05 įsakymas Nr. V-322, 2019-03-12 įsakymas Nr. V-199, 2020-03-04 įsakymas Nr. V-327, 2020-03-30 įsakymas Nr. V-467), [Radviliškio rajono savivaldybės tarybos 2018-04-05 sprendimu Nr. T-806 ,,Dėl priėmimo į Radviliškio rajono savivaldybės bendrojo ugdymo mokyklas tvarkos aprašo patvirtinimo“](https://e-seimas.lrs.lt/portal/legalAct/lt/TAD/d32bf6e03bea11e884a38848fe3ec9e2)  bei šio įsakymo pakeitimais (2014-06-12 įsakymas Nr. V-522, 2015-07-22 įsakymas Nr. V-770, 2016-04-18 įsakymas Nr. V-341, 2017-05-15 įsakymas Nr. V-363, 2017-11-16 įsakymas Nr. V-884).

3. Asmuo, pageidaujantis mokytis pagal priešmokyklinio, pradinio, pagrindinio ugdymo programas, mokyklos vadovui teikia prašymą. Prašymą už vaiką iki 14 metų teikia vienas iš tėvų (globėjų), vaikas nuo 14 iki 16 metų teikia pats, turėdamas vieno iš tėvų (rūpintojų) raštišką sutikimą.

4. Priėmimą į mokyklą mokytis pagal bendrojo ugdymo (pradinio, pagrindinio) programas vykdo mokyklos vadovas ir mokinių priėmimo komisija.

**II. SKYRIUS**

**PRIĖMIMO Į MOKYKLĄ IR JOS VYKDOMŲ PRIEŠMOKYKLINIO, PRADINIO, PAGRINDINIO UGDYMO PROGRAMŲ KRITERIJAI**

5. Mokytis į mokyklą priimami:

5.1. pagal priešmokyklinio ugdymo programą, teikiamą mokykloje, vaikai priimami vadovaujantis Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106, patvirtintu Priešmokyklinio ugdymo tvarkos aprašu, taip pat Lietuvos Respublikos švietimo ir mokslo ministro 2016 m. liepos 22 d. įsakymo Nr. V – 674 redakcija bei 2005 m. spalio 29 d. įsakymu Nr. ISAK-2173, patvirtintu Vaiko brandumo mokytis pagal priešmokyklinio ugdymo ir pradinio ugdymo programas įvertinimo tvarkos aprašu;

5.2. asmenys priimami mokytis į mokyklą pagal bendrojo ugdymo programas, vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556.

6. Priėmimo kriterijai:

6.1. į mokyklą mokytis pagal priešmokyklinio ugdymo programą pirmumo teise priimami mokykloje mokytis pageidaujantys asmenys, vaikai, lankę ikimokyklinio ugdymo grupę ir gyvenantys mokyklai priskirtoje aptarnavimo teritorijoje; pirmumo teise priimami asmenys, dėl įgimtų ar įgytų sutrikimų turintys specialiųjų ugdymosi poreikių ir gyvenantys arčiausiai mokyklos (tiems mokiniams pritaikomos bendrojo ugdymo programos), mokykloje jau besimokančių mokinių broliai (įbroliai) ir seserys (įseserės); kiti asmenys priimami pagal prašymų pateikimo datą;

6.2. mokytis pagal pradinio ugdymo programą į pirmą klasę priimamas mokinys, kuriam tais kalendoriniais metais sukanka 7 metai (atskiru atveju – jaunesnis, jei jis yra pakankamai šiai programai subrendęs), Lietuvos Respublikos Švietimo ir mokslo ministro 2005 m. spalio 29 d. įsakymu Nr. ISAK-2173;

6.3. į antrą, trečią, ketvirtą klases priimami mokyklai priskirtoje aptarnavimo teritorijoje gyvenantys mokiniai; pirmumo teise priimami asmenys, dėl įgimtų ar įgytų sutrikimų turintys specialiųjų ugdymosi poreikių (tiems mokiniams pritaikomos bendrojo ugdymo programos), mokykloje jau besimokančių mokinių broliai (įbroliai) ir seserys (įseserės), arčiausiai mokyklos gyvenantys asmenys; kiti asmenys priimami pagal prašymų pateikimo datą;

6.4. mokytis pagal pagrindinio ugdymo pirmos pakopos programą priimami mokiniai, baigę pradinio ugdymo programą bei pateikę mokyklos direktoriui jų išsilavinimą liudijančius dokumentus, pagal antros pakopos pagrindinio ugdymo programą pirmiausia priimami mokiniai, mokykloje baigę pagrindinio ugdymo programos pirmąją dalį, mokiniai iš mokyklai priskirtos aptarnavimo teritorijos dėl įgimtų ar įgytų sutrikimų turintys specialiųjų ugdymosi poreikių (tiems mokiniams pritaikomos bendrojo ugdymo programos), mokykloje jau besimokančių mokinių broliai (įbroliai) ir seserys (įseserės); kiti asmenys, esant laisvų vietų, priimami pagal prašymų pateikimo datą;

6.5. komplektuojant klases, grupes, laikomasi Moksleivių krepšelio metodikoje patvirtinto mokinių skaičiaus grupėse, klasėse ir neviršijant Lietuvos Respublikos Vyriausybės nutarimu nustatyto maksimalaus mokinių skaičiaus;

6.6. mokyklos aptarnavimo teritorija: Pagarduviai, Pašakiai, Sirutiškiai, Užpurviai, Valmunčiai, Vakarai, Šabiškis, Aguriškis, Kirkilai, Panekelpiai, Rinktinėliai, Ąžuolynė, Skėmiai, Skamaičiai, Skamaičiukai, Šašėnai, Pašlapėlė;

6.7. nesant mokykloje laisvų vietų, mokinys priimamas į klasę ar grupę vadovaujantis Mokyklų, vykdančių formaliojo švietimo programas, tinklo kūrimo taisyklių 25.7 punktu arba siunčiamas į artimiausią tą pačią programą vykdančią bendrojo ugdymo mokyklą.

7. Asmenys, turintys specialiųjų ugdymo(si) poreikių dėl intelekto sutrikimų, priimami mokytis pagal atitinkančias individualizuotas ar pritaikytas pradinio ugdymo programas; asmenys, turintys specialiųjų ugdymo(si) poreikių dėl intelekto sutrikimų, baigę individualizuotas ar pritaikytas pradinio ugdymo programas, priimami mokytis pagal atitinkamas pagrindinio ugdymo pirmos arba antros pakopos ugdymo programas.

8. Lietuvos Respublikos piliečiai ir užsieniečiai, grįžę ar atvykę nuolat ar laikinai gyventi Lietuvos Respublikoje, nemokantys valstybinės kalbos, į mokyklą priimami vadovaujantis Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800 „Dėl užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašo patvirtinimo“ , Lietuvos Respublikos švietimo ir mokslo ministro įsakymu ,,Dėl švietimo ir mokslo ministro 2005 m. balandžio 05 d. įsakymo Nr. Įsak. 556 ,,Dėl nuosekliojo mokymo pagal bendrojo gydymo programas tvarkos aprašo patvirtinimo“ pakeitimu 2012 m. gegužės 8 d. Nr. V-76 ,,Lietuvos Respublikos švietimo ir mokslo ministro įsakymas ,,Dėl nuosekliojo mokymosi pagal bendrojo ugdymo programas tvarkos aprašo patvirtinimo“ ir Lietuvos Respublikos švietimo mokslo ir sporto ministerijos 2019-08-30 raštu Nr. SR-3534 ,,Dėl sugrįžusių į Lietuvą asmenų švietimo ir integracijos“.

 9. Asmuo, baigęs užsienio valstybės, tarptautinės organizacijos pradinio, pagrindinio ugdymo programą ar tam tikrą jos dalį, mokytis pagal bendrojo ugdymo programą priimamas bendra tvarka pateikus prašymą, atitinkamos užsienio valstybės, tarptautinės organizacijos išduotą mokymosi pasiekimus (išsilavinimą) įteisinantį dokumentą (duomenis). Nepateikus duomenų priimamas ugdytis kartu su bendraamžiais.

**III. SKYRIUS**

**MOKINIŲ PRIĖMIMO KOMISIJOS DARBO TVARKA**

10. Mokinių priėmimo komisijos sudėtį, darbo tvarką tvirtina mokyklos vadovas.

11. Mokinių priėmimo komisijos veikla:

11.1. skelbia mokyklos interneto svetainėje informaciją apie mokinių priėmimo tvarką;

11.2. mokyklos internetinėje svetainėje pateikia informaciją apie maksimalų vaikų skaičių pagal ugdomas programas priešmokyklinėje grupėje ir 1-10 klasėse, apie priimtų į priešmokyklinę grupę vaikų skaičių, laisvas vietas;

11.3. iki einamųjų metų gegužės 1 d. mokyklos vadovui raštu pateikia informaciją apie kitiems mokslo metams prognozuojamą klasių ir mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių; jei sudaromos jungtinės klasės, tai nustato, iš kokių klasių sudaroma jungtinė klasė, ir nurodo kiekvienos klasės mokinių skaičių; iki rugsėjo 1 d. mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių patikslina;

11.4. kartu su vadovu vykdo priėmimą mokytis ir priimtų į mokyklą asmenų paskirstymą į klases pagal bendrojo ugdymo programas;

11.5. iki einamųjų metų liepos 1 d. pateikia informaciją mokyklos vadovui apie mokinių, ketinančių tęsti mokymąsi, ir gautų naujų prašymų skaičių, mokyklos klasių komplektavimo situaciją.

**IV. SKYRIUS**

**PRAŠYMŲ IR DOKUMENTŲ PATEIKIMO IR REGISTRAVIMO TVARKA**

12. Atsižvelgiant į mokyklos aptarnavimo teritoriją, prašymai į esamas ir naujai formuojamas klases priimami ir registruojami mokykloje nuo kiekvienų kalendorinių metų pradžios iki birželio 1 d. Esant laisvų vietų, prašymai priimami visus mokslo metus.

13.  Mokytis pagal pradinio ugdymo programą priimamas vaikas, kai jam tais kalendoriniais metais sueina 7 metai. Pradinis ugdymas pradedamas vaikui teikti vienais metais anksčiau, jeigu vaikas tėvų (globėjų) sprendimu buvo ugdomas pagal priešmokyklinio ugdymo programą metais anksčiau arba tėvelių (rūpintojų, globėjų) pageidavimu, nustačius vaiko brandą pedagoginėje- psichologinėje tarnyboje.

14.  Bendrojo ugdymo mokyklai vaiko tėvai (globėjai) pateikia šiuos dokumentus:

14.1.  prašymą mokytis pagal pradinio ugdymo programą;

14.2.  nustatytos formos vaiko sveikatos pažymėjimą;

14.3.  vaiko tapatybę patvirtinantį dokumentą (gimimo liudijimą, asmens tapatybės kortelę ar pasą) ir jo kopiją.

15.  Pradėti mokytis pagal pagrindinio ugdymo programą (pagrindinio ugdymo programos pirmąją dalį) priimamas asmuo, įgijęs pradinį išsilavinimą.

16.  Asmuo, baigęs specialiąją pradinio ugdymo programą arba pradinio ugdymo individualizuotą programą, priimamas mokytis pagal pagrindinio ugdymo individualizuotą programą (pagrindinio ugdymo individualizuotos programos pirmąją dalį), pateikęs pradinio ugdymo pasiekimų pažymėjimą arba pažymą apie mokymosi pasiekimus.

17.  Asmuo, naujai atvykęs mokytis, bendrojo ugdymo mokyklos vadovui pateikia šiuos dokumentus:

17.1.  prašymą mokytis pagal pagrindinio ugdymo programos I arba II dalį;

17.2.  vaiko tapatybę patvirtinantį dokumentą (gimimo liudijimą, asmens tapatybės kortelę ar pasą) ir jo kopiją;

17.3.  nustatytos formos vaiko sveikatos pažymėjimą;

17.4.  įgyto išsilavinimo pažymėjimą arba pažymą apie pasiekimus.

18. Asmens priėmimas mokytis pagal priešmokyklinio, pradinio, pagrindinio ugdymo programas įforminamas 2 egzemplioriais rašytine mokymo sutartimi, kurioje aptariami mokyklos ir asmens įsipareigojimai, jų nevykdymo pasekmės ir sutarties nutraukimo sąlygos:

18.1. abu sutarties egzempliorius pasirašo mokyklos direktorius ir prašymo pateikėjas; sutarties kopija atiduodama tėvams (įtėviams, globėjams);

18.2. mokymo sutartis:

 18.2.1. sudaroma naujai atvykusio asmens ar mokinio, pradedančio mokytis pagal aukštesnio lygmens ugdymo programą mokymosi pagal tą ugdymo programą laikotarpiui;

 18.2.2. registruojama Mokymo sutarčių registracijos žurnale, o asmuo įregistruojamas mokinių registre, nurodoma pirmoji mokinio mokymosi diena;

 18.2.3. nenutraukiama, jei mokinys išvyko laikinai (gydytis ar mokytis);

18.3. mokymo sutartį už vaiką iki 14 metų pasirašo vienas iš tėvų (globėjų), vaikas nuo 14 iki 18 metų mokymo sutartį pasirašo tik turėdamas vieno iš tėvų (globėjų) raštišką sutikimą;

18.4. mokiniui išvykus mokytis į kitą mokyklą, jo dokumentai lieka mokykloje, o pagal mokyklos, kurioje mokinys toliau mokosi, prašymą pateikiamos dokumentų kopijos.